ddrg/super_eurlex huggingface dataset:
DA Den Europæiske Unions Tidende C 48/10

Meddelelse om det forestående udløb af visse antidumpingforanstaltninger

(2017/C 48/11)

1. Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i tabellen angivne dato, jf. artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1).

2. Procedure

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der vil finde fortsat eller fornyet dumping sted med deraf følgende skade. Skulle Kommissionen beslutte at indlede en fornyet undersøgelse af de pågældende foranstaltninger, vil importører, eksportører, repræsentanter for eksportlandet og EU-producenterne få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om en fornyet undersøgelse.

3. Tidsfrist

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), CHAR 4/39, 1049 Bruxelles, Belgien (2), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EU) 2016/1036.

Vare Oprindelses- eller eksportland(e) Foranstaltninger Henvisning Udløbsdato (3) Aluminiumsradiatorer Folkerepublikken Kina Antidumpingtold Rådets gennemførelsesforordning (EU) nr. 1039/2012 af 29. oktober 2012 om indførelse af en endelig antidumpingtold og endelig opkrævning af den midlertidige told på importen af aluminiumsradiatorer med oprindelse i Folkerepublikken Kina (EUT L 310 af 9.11.2012, s. 1). 10.11.2017.

(1) EUT L 176 af 30.6.2016, s. 21.

(2) TRADE-Defence-Complaints@ec.europa.eu

(3) Foranstaltningen udløber ved midnat på den i denne kolonne angivne dato.
DA Den Europæiske Unions Tidende C 73/5

Kommissionens meddelelse om de tilbagebetalingsrenter, referencesatser og kalkulationsrenter for statsstøtte, der gælder for de 28 medlemsstater pr. 1. april 2017

(Offentliggjort i overensstemmelse med artikel 10 i Kommissionens forordning (EF) nr. 794/2004 af 21. april 2004 (EUT L 140 af 30.4.2004, s. 1))

(2017/C 73/06)

Basissatser beregnet i overensstemmelse med Kommissionens meddelelse om revision af metoden for fastsættelse af referencesatsen og kalkulationsrenten (EUT C 14 af 19.1.2008, s. 6). Afhængig af brugen af referencesatsen skal margenerne som defineret i denne meddelelse stadigvæk lægges til. For kalkulationsrenten betyder det, at der skal lægges en margen på 100 basispoint til. Kommissionens forordning (EF) nr. 271/2008 af 30. januar 2008 om ændring af forordning (EF) nr. 794/2004 foreskriver, at medmindre andet er fastlagt i en specifik beslutning, vil tilbagebetalingsrenten også blive beregnet ved at lægge 100 basispoint til basissatsen.

De ændrede satser er angivet med fed skrift.

De tidligere satser er offentliggjort i EUT C 45 af 11.2.2017, s. 6.
DA Den Europæiske Unions Tidende C 72/3

Meddelelse om det forestående udløb af visse antidumpingforanstaltninger

(2017/C 72/03)

1. Kommissionen skal meddele, at medmindre der indledes en fornyet undersøgelse efter følgende procedure, udløber nedennævnte antidumpingforanstaltninger på den i tabellen angivne dato, jf. artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1).

2. Fremgangsmåde

EU-producenter kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der vil finde fortsat eller fornyet dumping sted med deraf følgende skade. Skulle Kommissionen beslutte at indlede en fornyet undersøgelse af de pågældende foranstaltninger, vil importører, eksportører, repræsentanter for eksportlandet og EU-producenterne få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om en fornyet undersøgelse.

3. Tidsfrist

EU-producenter kan indgive en skriftlig anmodning om en fornyet undersøgelse på ovennævnte grundlag til Europa-Kommissionen, Generaldirektoratet for Handel (Kontor H-1), CHAR 4/39, 1049 Bruxelles, Belgien (2), på et hvilket som helst tidspunkt efter denne meddelelses offentliggørelse, men ikke senere end tre måneder før den i nedenstående tabel angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EU) 2016/1036.

Vare Oprindelses- eller eksportland(e) Foranstaltninger Reference Udløbsdato (3) Semsgarvet læder (vaskeskind) Folkerepublikken Kina Antidumpingtold Rådets gennemførelsesforordning (EU) nr. 1153/2012 af 3. december 2012 om indførelse af en endelig antidumpingtold på importen af semsgarvet læder (vaskeskind) med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009 (EUT L 334 af 6.12.2012, s. 31). 7.12.2017.

(1) EUT L 176 af 30.6.2016, s. 21.

(2) TRADE-Defence-Complaints@ec.europa.eu

(3) Foranstaltningen udløber ved midnat på den i denne kolonne angivne dato.
Navn og adresse på den myndighed, der yder støtten

OTE, a. s. (the Czech electricity and gas market operator) Praha 8, Karlín, Sokolovská 192/79, PSČ 186 00 E.ON Distribuce, a.s. F.A. Gerstnera 2151/6, České Budějovice, 37049 ČEZ Distribuce, a.s. Teplická 874/8, Děčín IV- Podmokly, 40502 ČEPS, a.s. Elektrárenská 774/2, Praha 10, 101 52 Energetický regulační úřad (Czech Energy Regulatory Office) Masarykovo náměstí 5, 586 01 Jihlava Ministerstvo průmyslu a obchodu (Czech Ministry of Industry and Trade) Na Františku 32, 110 15 Praha 1 PRE Distribuce, a.s. Svornosti 3199/19a, Praha 5, 150 00
—

»Opholdstilladelse på grund af behov for særlig beskyttelse« udstedt i henhold til § 57 i asylloven, jf. Østrigs lovtidende I nr. 100/2005, er et led i Østrigs gennemførelse af bestemmelserne i Rådets direktiv 2004/81/EF af 29. april 2004 om udstedelse af opholdstilladelser til tredjelandsstatsborgere, der har været ofre for menneskehandel, eller som er indrejst som led i ulovlig indvandring, og som samarbejder med de kompetente myndigheder. De tidligere bestemmelser fandtes i § 69(a)(1) i etablerings- og opholdsloven [NAG], jf. Østrigs lovtidende I nr. 38/2011. Udstedt i Østrig siden den 1. januar 2014.
(6)

Den 9. april 2013 indledte Kommissionen proceduren efter artikel 11, stk. 6, i forordning (EF) nr. 1/2003 over for Bonduelle, Lutèce, Prochamp og Riberebro med henblik på at indlede forligsforhandlinger (3). Kommissionen meddelte også, at den på grund af Riberebros samarbejde havde til hensigt at indrømme virksomheden en bødenedsættelse inden for det interval på 30-50 %, der er fastsat i samarbejdsmeddelelsen.
DA Den Europæiske Unions Tidende C 101/7

Meddelelse vedrørende de gældende antidumpingforanstaltninger over for importen til Unionen af bueformede ringmekanismer med løftearm (hebel) med oprindelse i Folkerepublikken Kina: ændring af navnet på en virksomhed, der er pålagt individuel antidumpingtold

(2017/C 101/08)

Importen af bueformede ringmekanismer med løftearm (hebel) med oprindelse i Folkerepublikken Kina blev pålagt en endelig antidumpingtold ved Rådets forordning (EF) nr. 1136/2006 (1) (»den oprindelige forordning«), som blev udvidet ved Rådets gennemførelsesforordning (EU) nr. 796/2012 (2).

Dongguan Nanzha Leco Stationary, Taric-tillægskode (Den Europæiske Unions integrerede toldtarif) A729, en virksomhed, der er pålagt en individuel antidumpingtold på 27,1 %, har meddelt Kommissionen, at virksomheden har ændret navn til DongGuan Humen Nanzha World Wide Stationery Mfg. Co., Ltd.

Virksomheden har anmodet Kommissionen om at bekræfte, at navneændringen ikke påvirker virksomhedens ret til at drage fordel af den individuelle toldsats, der gjaldt for virksomheden under dens tidligere navn.

Kommissionen har undersøgt de indsendte oplysninger og konkluderet, at navneændringen på ingen måde påvirker konklusionerne i gennemførelsesforordning (EU) nr. 796/2012.

Derfor bør henvisningen i artikel 1, stk. 2, i gennemførelsesforordning (EU) nr. 796/2012 til:

Dongguan Nanzha Leco Stationery The First Industrial Camp, Nanzha, Humen, Dongguan, Kina A729

ændres til:

DongGuan Humen Nanzha World Wide Stationery Mfg. Co., Ltd A729

Taric-tillægskode A729, som tidligere er blevet tildelt Dongguan Nanzha Leco Stationary The First Industrial Camp, Nanzha, Humen, Dongguan, Kina, finder anvendelse på DongGuan Humen Nanzha World Wide Stationery Mfg. Co., Ltd

(1) EUT L 205 af 27.7.2006, s. 1.

(2) EUT L 238 af 4.9.2012, s. 5.
Adresse, hvor teksten og eventuelle relevante oplysninger og/eller eventuel relevant dokumentation vedrørende forpligtelsen til offentlig tjeneste kan rekvireres

Arrêté du 17 janvier 2017 modifiant les obligations de service public imposées sur les services aériens réguliers entre Brive et Paris (Orly) (bekendtgørelse af 17. januar 2017 om ændring af forpligtelsen til offentlig tjeneste for så vidt angår ruteflyvning mellem Brive og Paris (Orly)) NOR: DEVA1701687A http://www.legifrance.gouv.fr/initRechTexte.do Yderligere oplysninger fås ved henvendelse til: Direction Générale de l'Aviation Civile DTA/SDT/T2 50, rue Henry Farman 75720 Paris cedex 15 FRANKRIG Tlf. +33 158094321 E-mail: osp-compagnies.dta@aviation-civile.gouv.fr
DA Den Europæiske Unions Tidende C 94/16

Meddelelse om afslutning af kollektiv klage nr. CHAP(2014) 1984

(2017/C 94/10)

I 2014 modtog Kommissionen en kollektiv klage med referencenummer CHAP(2014) 1984, der omhandler mulig ukorrekt anvendelse af artikel 12 i Europa-Parlamentets og Rådets forordning (EU) nr. 1380/2013 (1) i forbindelse med vedtagelsen af hasteforanstaltninger i tilfælde af alvorlige trusler til bevarelse af havets biologiske ressourcer. Klagen omhandlede projektet om indsamling af seismiske 3D-data i Valenciabugtens vande med henblik på at efterforske mulige kulbrintereserver. Efter at have undersøgt den pågældende klage og påstandene deri har Kommissionen ikke fundet noget tegn på overtrædelse af EU-lovgivningen.

Ifølge de tilgængelige oplysninger var miljøkonsekvensvurderingen for det pågældende projekt endnu ikke afsluttet, da klagen blev udarbejdet. Der var dermed ikke mulighed for at konstatere en umiddelbar trussel som grundlag for at vedtage hasteforanstaltninger i henhold til artikel 12 i forordning (EU) nr. 1380/2013, da dette ville forudsætte et forhåndskendskab til vurderingens konklusioner. Derudover har Kommissionen ikke modtaget videnskabelige beviser på, at den anvendte efterforskningsteknik, hvis den godkendes, kan forårsage alvorlige eller uoprettelige skader på havets ressourcer i Valenciabugten. Derfor fandt Kommissionens tjenestegrene, at vedtagelsen af hasteforanstaltninger i henhold til artikel 12 i forordning (EU) nr. 1380/2013 ikke var berettiget.

I bekendtgørelse IET/2204/2015 af 13. oktober 2015 fra ministeriet for industri, energi og turisme meddeles det ydermere, at de tilladelser til efterforskning af kulbrinter, der er benævnt »Benifayó«, »Gandía«, »Alta Mar 1« og »Alta Mar 2«, er udløbet. Denne bekendtgørelse trådte i kraft dagen efter offentliggørelsen i den pågældende udgave af den spanske statstidende (2). Den blev udstedt på baggrund af, at tilladelserne til efterforskning af kulbrinter er blevet opsagt af det selskab, som er tilladelsernes indehaver og operatør. Opsigelsen skyldes, at projektets miljøvurdering endnu ikke er afsluttet, hvilket har gjort det umuligt for projektudvikleren at gennemføre det seismiske projekt inden for den fastlagte gyldighedsperiode. Dermed er de nævnte tilladelser blevet suspenderet på grund af årsager, som ligger uden for indehaverens kontrol.

I betragtning af disse omstændigheder har Kommissionens tjenestegrene fundet det hensigtsmæssigt at afslutte nærværende undersøgelse.

Skulle nogen af klagerne i sagen imidlertid have nye oplysninger, som kan påvise en (fortsat) overtrædelse af EU-lovgivningen, opfordres de til at sende Kommissionen disse nye oplysninger inden for fire uger fra modtagelsen af denne meddelelse. Efter denne frist vil Kommissionen afslutte sagen.

(1) EUT L 354 af 28.12.2013, s. 22.

(2) Boletín Oficial del Estado (den spanske statstidende) nr. 253 af 22. oktober 2015.
DA Den Europæiske Unions Tidende C 92/9

Forklarende bemærkninger til Den Europæiske Unions kombinerede nomenklatur

(2017/C 92/04)

I medfør af artikel 9, stk. 1, litra a), i Rådets forordning (EØF) nr. 2658/87 (1) foretages følgende ændringer i de forklarende bemærkninger til Den Europæiske Unions kombinerede nomenklatur (2):

På side 95, mellem den forklarende bemærkning til KN-underposition »2103 90 30 Aromatisk bitter, med et alkoholindhold på 44,2 % vol eller derover, men ikke over 49,2 % vol, tilsat 1,5 vægtprocent eller derover, men ikke over 6 vægtprocent ensian, krydderier og andre bestanddele, samt indeholdende 4 vægtprocent eller derover, men ikke over 10 vægtprocent sukker, i beholdere med indhold af 0,5 liter eller derunder« og den forklarende bemærkning til KN-position »2104 Suppe og bouillon samt tilberedninger til fremstilling deraf; homogeniserede sammensatte næringsmidler«, indsættes følgende tekst:

»2103 90 90 Andre varer Denne underposition omfatter varer, som ellers ville henhøre under kapitel 22, men som er tilberedt til brug ved madlavning og derfor uegnet til fortæring som drikkevarer. Denne underposition omfatter især »madlavningsalkohol«, som i daglig tale betegnes som »madlavningsvin«, »madlavningsportvin«, »madlavningscognac« og »madlavningsbrandy«. Madlavningsvin består af almindelig vin eller alkoholfri vin eller en blanding af de to, hvortil der er tilsat salt eller en kombination af forskellige krydderier (f.eks. salt og peber), hvilket gør varen uegnet til fortæring som drikkevarer. Generelt indeholder disse varer mindst 5 gram salt pr. liter.«

(1) Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

(2) EUT C 76 af 4.3.2015, s. 1.
(3)

I henhold til Kommissionens foreløbige analyse i 2010-afgørelsen kunne E.ON's langsigtede reservationer af transportkapacitet i gastransmissionssystemet betragtes som et afslag på at give adgang til en væsentlig facilitet, der førte til udelukkelse af konkurrenter på gasforsyningsmarkederne. Dette kan have udgjort et brud på artikel 102 TEUF. Som et første skridt indebar tilsagnene en reduktion i E.ON's langsigtede reservationer af transportkapacitet i det net, der på daværende tidspunkt var ejet af E.ON, gennem en engangsforanstaltning i form af annullering af en vis andel af reservationerne. Som et næste skridt ville E.ON yderligere reducere sin samlede andel af reservationerne til under et bestemt niveau senest den 1. oktober 2015. E.ON gav også tilsagn om at overholde denne tærskel i ti år fra den dato, hvor tærsklen først blev nået.
DA Den Europæiske Unions Tidende C 85/7

Meddelelse om anmodning vedrørende anvendelsen af artikel 34 i direktiv 2014/25/EU

Anmodning indgivet af en ordregivende enhed

(2017/C 85/06)

Kommissionen modtog den 30. januar 2017 en anmodning i henhold til artikel 35 i Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (1). Den første arbejdsdag efter modtagelse af anmodningen er den 31. januar 2017.

Denne anmodning, som er indgivet af Eneco B.V., N.V. Nuon Energy og DONG Energy A/S, vedrører produktion og engrossalg af elektricitet i Nederlandene.

I henhold til artikel 34 i direktiv 2014/25/EU er »kontrakter, der indgås med henblik på at muliggøre udførelse af en af de aktiviteter, der er omhandlet i artikel 8-14, … ikke underlagt dette direktiv, hvis den medlemsstat eller de ordregivende enheder, der har indgivet anmodningen i henhold til artikel 35, kan påvise, at den pågældende aktivitet i den medlemsstat, hvor den udøves, er direkte undergivet almindelige konkurrencevilkår på markeder, hvortil adgangen er fri; projektkonkurrencer, der afholdes med henblik på udøvelse af en sådan aktivitet i det pågældende geografiske område, er heller ikke underlagt dette direktiv.« Den vurdering af direkte eksponering for konkurrence, som kan gennemføres inden for rammerne af direktiv 2014/25/EU, berører ikke den fuldstændige anvendelse af konkurrencelovgivningen.

Kommissionen har en frist på 105 arbejdsdage, regnet fra ovenstående hverdag, til at træffe afgørelse vedrørende denne anmodning. Fristen udløber således den 6. juli 2017.

I henhold til artikel 35, stk. 5, i direktiv 2014/25/EU, betragtes efterfølgende anmodninger vedrørende produktion og engrossalg af elektricitet i Nederlandene, der indgives inden udløbet af fristen for behandling af nærværende anmodning, ikke som nye procedurer, og de vil blive behandlet som led i nærværende anmodning.

(1) EUT L 94 af 28.3.2014, s. 243.
DA Den Europæiske Unions Tidende C 85/6

Meddelelse om anmodning vedrørende anvendelsen af artikel 34 i direktiv 2014/25/EU

Anmodning indgivet af en ordregivende enhed

(2017/C 85/05)

Kommissionen modtog den 30. januar 2017 en anmodning i henhold til artikel 35 i Europa-Parlamentets og Rådets direktiv 2014/25/EU af 26. februar 2014 om fremgangsmåderne ved indgåelse af kontrakter inden for vand- og energiforsyning, transport samt posttjenester og om ophævelse af direktiv 2004/17/EF (1). Den første arbejdsdag efter modtagelse af anmodningen er den 31. januar 2017.

Anmodningen, der er indgivet af Eneco B.V. og N.V. Nuon Energy, vedrører detailsalg af elektricitet og gas i Nederlandene.

I henhold til artikel 34 i direktiv 2014/25/EU er »kontrakter, der indgås med henblik på at muliggøre udførelse af en af de aktiviteter, der er omhandlet i artikel 8-14, […] ikke underlagt dette direktiv, hvis den medlemsstat eller de ordregivende enheder, der har indgivet anmodningen i henhold til artikel 35, kan påvise, at den pågældende aktivitet i den medlemsstat, hvor den udøves, er direkte undergivet almindelige konkurrencevilkår på markeder, hvortil adgangen er fri; projektkonkurrencer, der afholdes med henblik på udøvelse af en sådan aktivitet i det pågældende geografiske område, er heller ikke underlagt dette direktiv.« Den vurdering af direkte eksponering for konkurrence, som kan gennemføres inden for rammerne af direktiv 2014/25/EU, berører ikke den fuldstændige anvendelse af konkurrencelovgivningen.

Kommissionen har en frist på 105 arbejdsdage, regnet fra ovenstående hverdag, til at træffe afgørelse vedrørende denne anmodning. Fristen udløber således den 6. juli 2017.

I henhold til artikel 35, stk. 5, i direktiv 2014/25/EU, betragtes efterfølgende anmodninger vedrørende detailsalg af elektricitet og gas i Nederlandene, der indgives inden udløbet af fristen for behandling af nærværende anmodning, ikke som nye procedurer, og de vil blive behandlet som led i nærværende anmodning.

(1) EUT L 94 af 28.3.2014, s. 243.
Titel (og/eller modtagerens navn)

Amendment to the regional aid map 2014-2020 of the United Kingdom for the period 2017-2020
Titel (og/eller modtagerens navn)

Temporary Aid granted in the frame of the Agricultural Széchenyi Card Loan Programme
(9)

Gazprom forpligter sig til at indføre en række ændringer i de relevante kontrakter med henblik på at fjerne hindringer for, at gassen kan strømme frit til konkurrencedygtige priser i CEØ: a) Gazprom vil hverken anvende eller indføre kontraktlige bestemmelser i sine gasforsyningskontrakter i CEØ, som kan gøre kundernes muligheder for at geneksportere eller videresælge gas økonomisk uinteressante eller direkte eller indirekte kan forbyde eller begrænse disse. Gazprom giver endvidere tilsagn om ikke at indføre sådanne foranstaltninger i sine fremtidige gaskontrakter i CEØ b) Gazprom sikrer på betingelse af samtykke fra sine kontraktlige modparter, at der i selskabets bulgarske og græske kontrakter indføres alle rimelige nødvendige ændringer, der er nødvendige for indgåelse af sammenkoblingsaftaler mellem Bulgarien og andre EU-medlemsstater c) Gazprom tilbyder sine CEØ-kunder, for hvilke det er relevant, muligheden for at anmode om, at al eller en del af deres aftalemæssige mængde gas, der leveres til visse leverancesteder i CEØ, leveres til et andet leverancested, der anvendes til leverancer til Bulgarien og de baltiske lande. Gazprom forpligter sig til at tilbyde denne mulighed, så længe kunden ikke er i stand til selv at sørge for transport af gas fra det relevante kontraktmæssige leverancested til Bulgarien eller de baltiske lande. d) Gazprom tilbyder enten at indføre en prisjusteringsklausul i relevante kundekontrakter, der enten ikke allerede indeholder en sådan klausul, eller ændre eventuelle eksisterende prisjusteringsklausuler i sådanne kontrakter. Gazprom forpligter sig til at give relevante kunder mulighed for at igangsætte en prisjustering på grundlag af den kontraktmæssige pris, bortset fra bl.a. udviklingen i grænseoverskridende priser i Tyskland, Frankrig og Italien eller udviklingen i gaspriserne ved terminalerne for flydende gas i det kontinentale Europa. Parterne vil også kunne henvise til de samme konkurrencemæssige benchmarks ved justeringen af den kontraktmæssige pris. Gazprom giver endvidere tilsagn om oftere at justere priser og at foretage justeringen hurtigere. For relevante kunder giver Gazprom også tilsagn om at indføre de samme prisjusteringsbestemmelser i fremtidige aftaler e) Gazprom kræver ikke nogen erstatning fra de bulgarske modparter med henvisning til standsningen af South Stream-projektet. Standsningen blev bekræftet af Gazprom.
DA Den Europæiske Unions Tidende C 81/4

Oplysninger fra medlemsstaterne om lukning af fiskeri

(2017/C 81/04)

I overensstemmelse med artikel 35, stk. 3, i Rådets forordning (EF) nr. 1224/2009 af 20. november 2009 om oprettelse af en kontrolordning for Unionen med henblik på at sikre overholdelse af reglerne i den fælles fiskeripolitik (1) er der truffet beslutning om et fiskestop, jf. nedenstående skema:

Dato og klokkeslæt for lukning 27.1.2017 Varighed 27.1.2017-31.12.2017 Medlemsstat Belgien Bestand eller bestandsgruppe RJU/07-D Art Broget rokke (Raja undulata) Område EU-farvande i VIId Fiskerfartøjstype(r) — Løbenummer 02/TQ127

(1) EUT L 343 af 22.12.2009, s. 1.
DA Den Europæiske Unions Tidende C 81/4

Oplysninger fra medlemsstaterne om lukning af fiskeri

(2017/C 81/03)

I overensstemmelse med artikel 35, stk. 3, i Rådets forordning (EF) nr. 1224/2009 af 20. november 2009 om oprettelse af EF-kontrolordning for Unionen med henblik på at sikre overholdelse af reglerne i den fælles fiskeripolitik (1) er der truffet beslutning om et fiskestop, jf. nedenstående skema:

Dato og klokkeslæt for lukning 16.2.2017 Varighed 16.2.2017-31.12.2017 Medlemsstat Frankrig Bestand eller bestandsgruppe ANF.8C3411 Art Havtaske (Lophiidae) Område VIIIc, IX og X; EU-farvande i CECAF 34.1.1 Fiskerfartøjstype(r) — Løbenummer 03.TQ127

(1) EUT L 343 af 22.12.2009, s. 1.
(21)

Følgende bøde blev pålagt efter artikel 23, stk. 2, i forordning (EF) nr. 1/2003: a) Samsung SDI Co., Ltd: 0 EUR b) Sony Corporation, Sony Energy Devices Corporation, Sony Electronics Inc. og Sony Taiwan Limited hæfter solidarisk for: 29 802 000 EUR c) Panasonic Corporation og Panasonic Automotive & Industrial Systems Europe GmbH hæfter solidarisk for: 38 890 000 EUR d) Sanyo Electric Co., Ltd, Panasonic Industrial Devices Sales Taiwan Co., Ltd og Panasonic Automotive & Industrial Systems Europe GmbH hæfter solidarisk for: 97 149 000 EUR